wannaphong/clean_thaiwikipedia huggingface dataset:
# กระดูกหักแบบกาเลอัซซี
กระดูกหักแบบกาเลอัซซี  เป็นการหักของส่วนปลายหนึ่งในสามของกระดูกเรดียสพร้อมการเคลื่อนของข้อต่อดิสทอลเรดิโออัลนาร์ การบาดเจ็บนี้ส่งผลรบกวนแกนของปลายแขน อาการมักประกอบด้วยอาการเจ็บและการบวมของเนื้อเยื่อบุที่จุดเกิดกระดูกหัก การวินิจฉัยยืนยันโดยการถ่ายภาพทางรังสีวิทยา การบาดเจ็บนี้อาจเกี่ยวข้องกับภาวะคอมพาร์ตเมนต์ และอาจพบภาวะอัมพาตของเส้นประสาทระหว่างสะดูกส่วนหน้า (Anterior interosseous nerve; AIN) ร่วมด้วย กระนั้นมักไม่วินิจฉัยพบเนื่องจากเส้นประสาทกังกล่าวไม่มีหน้าที่ในการรับรู้ (sensory component) และเป็นเส้นประสาทสั่งการอย่างเดียว การบาดเจ็บของเส้นประสาทนี้สามารถนำไปสู่ภาวะภาวะอัมพาตของกล้ามเนื้อเฟล็กเซอร์พอลลีซิสลองกัส และเฟล็กเซอร์ดีจีทอรัมโพรฟันดันซึ่งควบคุมนิ้วชี้ นำไปสู่การเสียความสามารถในการจีบนิ้วโป้งกับนิ้วชี้เข้าด้วยกัน บางครั้งกระดูกหักแบบกาเลอัซซีอาจพบข้อมือตกร่วมด้วย อันเนื่องมาจากการบาดเจ็บที่เส้นประสาทเรเดียล

การเคลื่อนของส่วนหัวของกระดูกอัลนาร์สามารถไปในทางดอร์ซอล (dorsal; พบมากกว่า) หรือทางวอลาร์ (volar; พบน้อย) ขึ้นอยู่กับกลไกการบาดเจ็บ หากมือข้างที่ล้มลงโดนกำลังกางออก (outstretched) และต้นแขนอยู่ในท่าโพรเนต (pronation) การเคลื่อนจะไปในทิศดอร์ซอล แต่ถ้าต้นแขนอยู่ในท่าซูพายน์ (supination) การเคลื่อนจะไปในทิศวอลาร์Kim S, Ward JP, Rettig ME. Galeazzi fracture with volar dislocation of the distal radioulnar joint. Am J Orthop (Belle Mead NJ) 2012;41:E152-4.

การรักษาดีที่สุดคือการโอเพนรีดักชั่น (open reduction) ที่กระดูกเรเดียส และข้อเรดิโออัลนาร์ส่วนปลาย

ชื่อของกระดูกหักนี้ตั้งตาม รีการ์โด กาเลอัซซี (1866–1952) ศัลยแพทย์ชาวอิตาลีที่สถาบันราชีติซี (Instituto de Rachitici) ในมิลาน ผู้บรรยายการหักของกระดูกนี้ในปี 1934 กระนั้น มีผู้บรรยายถึงการหักของกระดูกนี้ครั้งแรกในปี 1842 โดยคูเพอร์ (Cooper) 92 ปีก่อนหน้า

ดูเพิ่ม
 กระดูกหักแบบมอนเตกเกีย
# กระดูกหักแบบโชเฟอร์
กระดูกหักแบบโชเฟอร์  หรือ กระดูกหักแบบฮัตชินสัน  เป็นรูปแบบหนึ่งของกระดูกหักระนาบออบลีก (oblique fracture) ที่ระหว่างข้อต่อ (Intraarticular fracture) ของเรเดียลสตัยลอยด์พรอเซส (radial styloid process) ในต้นแขน การบาดเจ็บนี้มักเกิดจากการบีบอัดของกระดูกสกัฟฟอยด์ของมือเข้ากับสตัยลอยด์พรอเซสของกระดูกเรเดียสตอนปลาย สามารถเกิดได้จากการล้มเอามือข้างที่กางออก (outstretched) ลง การรักษามักใช้การโอเพนรีดักชั่นและอินเทอร์นอลฟิกเซชั่น ซึ่งเป็นการจัดเรียงกระดูกที่แตกใหม่และยึดด้วยหมุด สกรู หรือแผ่น ทำในห้องผ่าตัด

โจนาธาน ฮัตชินสัน เป็นบุคคลที่บรรยายการหักของกระดูกแบบโชเฟอร์เป็นครั้งแรกในปี 1866 โดยชื่อ "กระดูกหักแบบโชเฟอร์" มีที่มาจากฌุสท์ ลูคัส-ชัมปิญนแนร์ในปี 1904 ชื่อนี้มีที่มาจากโชเฟอร์ในยุคแรกที่บาดเจ็บในลักษณะนี้เมื่อรถยนต์เกิดระเบิดนอกกระบอกสูบ (แบ็กฟายร์, back-fire) ขณะโชเฟอร์กำลังบิดมือ (แฮนด์แครงก์, hand-crank) เพื่อให้เครื่องยนต์รถติด แบ็กฟายรืที่เกิดขึ้นทำให้แครงก์เกิดเคลื่อนไปทางด้านหลังของฝ่ามือโชเฟอร์ และนำมาสู่การหักของสตัยลอยด์ที่มีรูปแบบเฉพาะเช่นนี้
# กระดูกหักแบบคอลลิส
กระดูกหักคอลลิส  เป็นรูปแบบหนึ่งของกระดูกต้นแขนส่วนปลายหักที่ซึ่งปลายของกระดูกเรเดียสที่หักมีการงอออกไปด้านหลัง อาการอาจประกอบด้วยอาการเจ็บ, บวม, ผิดรูป และฟกช้ำ ผลข้างเคียงอาจรวมถึงการบาดเจ็บของเส้นประสาทมีเดียน

กระดูกหักแบบนี้มักเกิดขึ้นเป็นผลจากการล้มโดยเอามือลง และมือข้างที่ลงเกิดการกางออกมาก (outstretched hand) ความเสี่ยงการเกิดโรคนี้รวมถึงภาวะกระดูกพรุน การวินิจฉัยยืนยันใช้เอ็กซ์เรย์ ในการหักของกระดูกแบบนี้ ส่วนปลายของกระดูกอัลนาอาจหักด้วย

การรักษาอาจรวมถึงการทำคาสต์หรือการผ่าตัด การรีดักชั่นและการทำคาสต์สามารถทำได้ในผู้ป่วยส่วนใหญ่ที่อายุมากกว่า 50 ปี การควบคุมอาการปวดสามารถทำได้ระหว่างการรีดักชั่นโดยใช้ยาระงับปวดและยาชาตามกระบวนการ (procedural sedation and analgesia) หรือโดยการบล็อกฮีมาโตมา กระดูกที่หักสามารถประสานกันได้ในเวลาหนึ่งถึงสองปี

ราว 15% ของประชากรเกิดกระดูกหักแบบคอลลิสสักครั้งหนึ่งในชีวิต พบผู้ป่วยกระดูกหักแบบนี้มากกว่าในผู้ใหญ่ตอนต้นและคนสูงวัย เมื่อเทียบกับเด็กและผู้ใหญ่ตอนกลาง และพบในผู้หญิงมากกว่าผู้ชาย ชื่อของภาวะนี้ตั้งตาม แอบราฮัม คอลลิส ซึ่งบรรยายภาวะนี้ครั้งแรกในปี 1814
# หรงชินหวัง
หรงชินหวัง (12 พฤศจิกายน 1657 - 25 กุมภาพันธ์ 1658) เป็นพระราชโอรสองค์ที่ 4 ของจักรพรรดิชุ่นจื้อแห่งราชวงศ์ชิง ประสูติเมื่อวันที่ 7 เดือน 11 ปีที่ 14 ของศักราชชุ่นจื้อ (ค.ศ. 1657) ประสูติแต่พระสนมตงเอ๋อ เนื่องจาก พระสนมตงเอ๋อ พระมารดาของพระองค์เป็นพระสนมองค์โปรดของจักรพรรดิชุ่นจื้อ พระองค์จึงได้รับการสถาปนาให้เป็นรัชทายาท พระองค์มีพระชนม์อยู่ได้ 3 เดือน ในวันที่ 24 เดือน 1 ตรงกับปีที่ 15 ของศักราชชุ่นจื้อ (ค.ศ. 1658) พระองค์สิ้นพระชนม์ด้วยพระอาการประชวร จักรพรรดิชุ่นจื้อเสียพระทัยเป็นอย่างยิ่ง และสถาปนาพระองค์ย้อนหลังเป็น "หรงชินหวัง" เมื่อวันที่ 19 เดือน 8 ในปีที่ 17 ของศักราชชุ่นจื้อ (ค.ศ. 1660) พระสนมตงเอ๋อก็สิ้นพระชนม์ด้วยพระอาการประชวร 3 วันต่อมา (วันที่ 22 เดือน 8) พระนางได้รับการสถาปนาย้อนหลังเป็น "จักรพรรดินีเซี่ยวเซี่ยนตวนจิง" หรือที่เรียกกันว่า "จักรพรรดินีเซี่ยวเซี่ยน"但追封董鄂妃為皇后已殊違禮數，時順治之皇后—孝惠章皇后仍在，而嬪妃卻先皇后一步得到皇后諡號，已經大大的超越禮制，日後福臨所下的罪己詔之中，便有指出此事實屬違禮。
# จ็อก
ในสหรัฐ และแคนาดา จ็อก  คือการเหมารวมของนักกีฬา หรือบุคคลที่มีความสนใจทางด้านกีฬา หรือวัฒนธรรมกีฬา และไม่ได้สนใจเกี่ยวกับกิจกรรมทางด้านวิชาการ โดยส่วนหนึ่งคำว่าจ็อก อาจจะสามารถเป็นคำนิยามของนักกีฬา ซึ่งจ็อกมักจะเป็นภาพแทนของผู้ชายที่เป็นผู้เล่นในกีฬาประเภททีม อาทิ อเมริกันฟุตบอล, ฟุตบอล, บาสเกตบอล, เบสบอล, ลาครอส, ว่ายน้ำ หรือฮอกกี้น้ำแข็ง

คำนิยามที่คล้ายกันที่มีความหมายเดียวกับคำว่าจ็อก ที่ใช้ในทวีปอเมริกาเหนือมีทั้ง มีตเฮด , มัสเซิลเบรน  และมัสเซิลเฮด  คำเหล่านี้คือการเหมารวมว่าจ็อกคือบุคคลที่มีรูปร่างกำยำแต่ไม่ฉลาด และไม่สามารถเข้าร่วมวงสนทนาในประเด็นอื่นได้นอกจากหัวข้อที่เกี่ยวกับกีฬา และการออกกำลังกาย

 ต้นกำเนิด 
นิยามคำว่า "จ็อก" ที่หมายถึงนักกีฬาผู้ชายได้ถูกปรากฏออกมาตั้งแต่ในช่วงปี ค.ศ. 1963 โดยเชื่อกันว่าคำดังกล่าวเป็นที่มาของคำว่า "จ็อกสแตรป" ซึ่งหมายถึงชุดชั้นในชายที่สามารถดูแลและป้องกันอวัยวะเพศชายในระหว่างเล่นกีฬา

ลักษณะ
ลักษณะของบุคคลที่มีบุคลิกความเป็นจ็อกมีดังนี้
 ก้าวร้าว, หยิ่ง, ใจแคบ, ไม่ฉลาด, เอาตนเองเป็นศูนย์กลาง, มีอารมณ์ขุ่นเคืองง่าย และมักอารมณ์ไม่ดี
 มีร่างกายกำยำ, สูง และแข็งแรง
 หยาบคาย
 มักจะไม่ร้องไห้ หรือแสดงความเปราะบางหรือความกลัว
 มีความกลัวที่จะกอดหรือจับมือเพื่อนเป็นระยะเวลานาน เพื่อแสดงความเป็นชาย
 มักจะมีส่วนร่วมในการข่มเหงรังแกกับผู้ที่ไม่มีความสามารถทางด้านกีฬา หรือข่มเหงรังแกผู้อื่นเพื่อแสดงอำนาจ
 มักจะมีอภิสิทธิ์เหนือว่าผู้อื่น อาทิ ได้ผลคะแนนที่ไม่ควรจะได้ หรือได้รับการปกป้องจากฝ่ายปกครองของโรงเรียน เพื่อที่จะรักษาสิทธิ์ของเขาในการเล่นกีฬา
# ฮันเอ๋ง
ฮันเอ๋ง มีชื่อในภาษาจีนกลางว่า หาน อิง  เป็นตัวละครในนวนิยายอิงประวัติศาสตร์จีนในศตวรรษที่ 14 เรื่องสามก๊ก เป็นบุตรชายคนโตของฮันเต๊กและขุนพลของมณฑลเลียงจิ๋วแห่งรัฐวุยก๊กในยุคสามก๊ก

ฮันเอ๋งเป็นตัวละครสมมติในนวนิยายสามก๊ก ไม่ปรากฏชื่อในบันทึกทางประวัติศาสตร์อย่างเป็นทางการ

 ในนิยายสามก๊ก 
ฮันเอ๋งปรากฏเป็นตัวละครในนวนิยายสามก๊กตอนที่ 92 ตามความในนวนิยายสามก๊ก เมื่อจูกัดเหลียงอัครมหาเสนาบดีแห่งรัฐจ๊กก๊กนำทัพบุกขึ้นเหนือครั้งแรกในปี ค.ศ. 228 ฮันเต๊กนำกองกำลังชนเผ่าเสเกี๋ยง (西羌 ซีเชียง) หรือเกี๋ยงตะวันตกแปดหมื่นนายยกมาสนับสุนนแฮหัวหลิมแม่ทัพวุยก๊กในการรบกับจ๊กก๊ก ฮันเอ๋งและบุตรชายคนอื่นของฮันเต๊กอีก 3 คนคือฮันเอี๋ยว (韓瑤 หาน เหยา) ฮันเขง (韓瓊 หาน ฉฺยง) และฮันกี๋ (韓琪 หาน ฉี) ได้ติดตามฮันเต๊กผู้บิดามาร่วมรบด้วย

ฮันเต๊กและบุตรชายเข้ารบกับเตียวจูล่งขุนพลจ๊กก๊กที่เขาฮองเบงสัน (鳳鳴山 เฟิ่งหมิงชาน) ฮันเอ๋งเป็นคนแรกที่ขับม้าเข้ารบตัวต่อตัวกับเตียวจูล่ง รบได้ไม่ถึง 3 เพลงก็ถูกเตียวจูล่งใช้ทวนแทงตกม้าเสียชีวิตสามก๊ก (ซานกั๋วเหยี่ยนอี้) ตอนที่ 92.
# เหตุโจมตีด้วยขีปนาวุธในกอสจันตือนิวกา เดือนกันยายน พ.ศ. 2566
ในช่วงบ่ายของวันที่ 6 กันยายน พ.ศ. 2566 กองทัพรัสเซียได้เปิดฉากโจมตีด้วยขีปนาวุธใส่ตลาดกลางแจ้งแห่งหนึ่งในย่านกลางเมืองกอสจันตือนิวกา แคว้นดอแนตสก์ ประเทศยูเครน การโจมตีดังกล่าวซึ่งมุ่งเป้าไปที่พลเรือนทำให้มีผู้เสียชีวิต 15 คน (รวมทั้งเด็ก 1 คน และคู่สามีภรรยาในช่วงอายุ 50 ปีที่กำลังขายดอกไม้อยู่ในตลาด) และบาดเจ็บ 35 คนРакетний удар рф по Костянтинівці: кількість загиблих зменшилась до 15 // Катерина Лівенець, unn, 8 вересня 2023, 17:50

การโจมตีครั้งนี้เกิดขึ้นเพียงไม่กี่ชั่วโมงหลังจากที่แอนโทนี บลิงเคน รัฐมนตรีว่าการกระทรวงการต่างประเทศสหรัฐ เดินทางมาถึงกรุงเคียฟเพื่อพบกับเจ้าหน้าที่ยูเครนและแสดงความสนับสนุนยูเครนในการต่อต้านการรุกรานของรัสเซีย แดนึส ชมือฮัล นายกรัฐมนตรียูเครน กล่าวทางเทเลแกรมว่า "ทหารรัสเซียเป็นผู้ก่อการร้ายที่จะไม่ได้รับการให้อภัยและจะไม่มีวันได้อยู่อย่างสงบสุข จะมีการตอบโต้อย่างสาสมสำหรับทุกสิ่ง" วอลอดือมือร์ แซแลนสกึย ประธานาธิบดียูเครน ประณามการโจมตีดังกล่าวว่า "ไร้ความเป็นคนอย่างที่สุด" เขายังกล่าวด้วยว่าผู้เสียชีวิตจากเหตุการณ์นี้ "ไม่ได้ทำอะไรผิดเลย"

เดนีส บราวน์ ผู้ประสานงานด้านมนุษยธรรมของสหประชาชาติประจำยูเครน ประณามรัสเซียที่โจมตีพลเรือนว่า "วันนี้เป็นวันที่น่าสลดอย่างแท้จริงสำหรับยูเครน เหตุการณ์ที่น่าเศร้าอย่างสุดซึ้งและไม่อาจยอมรับได้เช่นนี้เป็นเพียงอีกตัวอย่างหนึ่งของความทุกข์ทรมานที่การรุกรานของรัสเซียก่อขึ้นต่อพลเรือนทั่วประเทศ... การจงใจโจมตีพลเรือนหรือวัตถุของพลเรือน หรือการจงใจโจมตีโดยรู้ว่าจะก่อให้เกิดอันตรายต่อพลเรือนอย่างไม่สมสัดส่วน ถือเป็นอาชญากรรมสงคราม"

กระทรวงการต่างประเทศฝรั่งเศสประกาศว่าการโจมตีครั้งนี้เป็นอาชญากรรมสงครามเช่นกัน โดยกล่าวว่า "จากการจงใจกำหนดเป้าหมายไปยังตลาดและผู้คนที่กำลังทำกิจวัตรประจำวันพื้นฐานที่สุด นับเป็นอีกครั้งที่รัสเซียได้กระทำความผิดในการก่ออาชญากรรมสงครามโดยใช้กลยุทธ์สร้างความหวาดกลัว และรัสเซียจะต้องรับผิดชอบกับอาชญากรรมเหล่านั้น"
# จังหวัดอาฮัล
Category:Articles with short description
Category:Short description is different from Wikidata
หมวดหมู่:จังหวัดของประเทศเติร์กเมนิสถาน

จังหวัดอาฮาล  เป็นหนึ่งในห้าจังหวัดของเติร์กเมนิสถาน อยู่ในตอนกลางและตอนใต้ของประเทศ ติดกับประเทศอิหร่านและประเทศอัฟกานิสถานตามแนวเทือกเขาโคเพตดาก พื้นที่ของจังหวัดนี้มีอยู่ที่ 97,160 ตารางกิโลเมตร (36,510 ตารางไมล์) และมีประชากรอยู่ที่ 939,700 คน (ประมาณการปี พ.ศ. 2548)Statistical Yearbook of Turkmenistan 2000–2004, National Institute of State Statistics and Information of Turkmenistan, Ashgabat, 2005.
# อัตตุส
thumb|375x375px| อัตตุสแขนกว้างสำหรับคนญี่ปุ่น (จัดแสดงที่พิพิธภัณฑ์ศิลปะเมโทรโพลิทัน)
อัตตุส  เป็นสิ่งทอพื้นบ้านของชาวไอนุที่ทอจากเส้นใยของเปลือกชั้นในของต้นไม้จำพวกต้นโอเฮียว (บางครั้งก็ใช้ต้นชินาโนกิ) มักทำเป็นเสื้อผ้า ถือเป็นเสื้อผ้าประจำกลุ่มชาติพันธุ์ไอนุ

ชื่อในภาษาไอนุจะเขียนเป็น  โดยใช้  ซึ่งเป็นอักษรตัวเล็กของ  ที่ไม่ใช้ในภาษาญี่ปุ่น แต่ในภาษาญี่ปุ่นมักเขียนเป็น  โดยใช้อักษร  ตัวใหญ่ ข่าวประชาสัมพันธ์ที่ออกโดย กระทรวงเศรษฐกิจ การค้า และอุตสาหกรรมของประเทศญี่ปุ่น ก็เขียนเป็น 

คำว่า "อัตตุส" ในภาษาไอนุมาจากคำว่า "อัต"  ซึ่งหมายถึงต้นโอเฮียว และ "รุส"  ซึ่งหมายถึงเปลือกไม้
# วัดธรรมาราม (อำเภอพระนครศรีอยุธยา)
วัดธรรมาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำเจ้าพระยาฝั่งทิศตะวันตก นอกเกาะเมืองพระนครศรีอยุธยา ในตำบลบ้านป้อม อำเภอพระนครศรีอยุธยา จังหวัดพระนครศรีอยุธยา

วัดธรรมารามมีชื่อปรากฏครั้งแรกในพระราชพงศาวดารกรุงศรีอยุธยาในแผ่นดินสมเด็จพระมหินทราธิราช เมื่อ พ.ศ. 2112 ครั้งพระเจ้าหงสาวดีบุเรงนองยกทัพมาตีกรุงศรีอยุธยา เมื่อ พ.ศ. 2112 กองทัพบางส่วนตั้งทัพอยู่ที่วัดธรรมาราม นอกจากนี้ยังเป็นวัดที่จำพรรษาของพระอุบาลีมหาเถระกับพระอริยมุนีมหาเถระ ที่ได้รับการแต่งตั้งเป็นพระอุปัชฌาจารย์ออกไปลังกาทวีป เพื่อให้อุปสมบทชาวลังกา เนื่องจากพุทธศาสนาได้เสื่อมหายไปจากดินแดนลังกา สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 1900 ได้รับพระราชทานวิสุงคามสีมาเมื่อ พ.ศ. 1910

ลักษณะแผนผังเป็นแบบอย่างที่มีปรากฏในสมัยอยุธยาตอนกลางเป็นอย่างน้อยโดยวางเกนตามแนวทิศตะวันออก-ทิศตะวันตกกรมศิลปากร. "วัดธรรมาราม" ระบบภูมิสารสนเทศ แหล่งมรดกทางศิลปวัฒนธรรม. (ออนไลน์). เข้าถึงเมื่อ 7 กันยายน 2566. เข้าถึงจาก http://gis.finearts.go.th/fineart/ อาคารเสนาสนะที่สำคัญ ได้แก่ วิหารซึ่งภายในประดิษฐานพระพุทธรูปของพระพุทธเจ้า 4 พระองค์ คือ พระกกุสันธพุทธเจ้า พระโกนาคมพุทธเจ้า พระกัสสปพุทธเจ้า และพระโคตมพุทธเจ้า ด้านหลังพระประธานมีห้องเล็ก ๆ ที่ประดิษฐานพระพุทธรูปปางปฐมเทศนา ส่วนอุโบสถประดิษฐานพระพุทธรูปปางมารวิชัย ศิลปะอยุธยาตอนปลาย ตรงกลางระหว่างอุโบสถและวิหารมีเจดีย์ประธาน เป็นเจดีย์ทรงกลมตั้งอยู่บนฐานประทักษิณสี่เหลี่ยม มีเจดีย์บริวารขนาดเล็กล้อมรอบทั้ง 4 มุม วัดมีหอไตร หอระฆัง ศาลาการเปรียญ ศาลาท่าน้ำ และ พิพิธภัณฑ์พระอุบาลีมหาเถระ
# ยูการ์
ยูการ์  หรือ ยูการะ  คือบทกวีมหากาพย์ ที่สืบทอดโดยชาวไอนุ คำว่า "ยูการ์" ในภาษาไอนุมีความหมายว่า "บทกวีมหากาพย์" เนื่องจากส่วนใหญ่มักจะเป็นเรื่องของวีรบุรุษที่เป็นเด็กหนุ่ม ดังนั้นบางครั้งจึงถูกเรียกในภาษาญี่ปุ่นว่า "บทกวีมหากาพย์วีรบุรุษ" (英雄叙事詩)

 ภาพรวม 
เนื่องจากชาวไอนุไม่มีตัวอักษรสำหรับเขียน ยูการ์จึงได้รับการถ่ายทอดด้วยปากเปล่าเป็นหลัก

ยูการ์มีตั้งแต่เรื่องสั้น ๆ ไปจนถึงเรื่องยาวที่ใช้เวลาหลายวันในการเล่า ตามการจัดหมวดหมู่โดยนักวิชาการไอนุศึกษา ยูการ์แบ่งออกเป็นสองประเภท คือ: ไอนูยูการ์ (ยูการ์ของมนุษย์) และ กามุยยูการ์ (ยูการ์ของกามุย)

ไอนูยูการ์ซึ่งเล่าเรื่องเกี่ยวกับมนุษย์เป็นหลักนั้นมักเป็นจะเป็นเรื่องราวการผจญภัยของเด็กหนุ่มชื่อโปยยาอุนเปเป็นตัวเอก

สำหรับกามุยยูการ์นั้นจะใช้รูปแบบการเล่าจากมุมมองของกามุย เป็นเรื่องราวของโลกแห่งเทพเจ้าที่สะท้อนถึงโลกทัศน์ของชาวไอนุ ประกอบด้วยคำสอนเกี่ยวกับความสัมพันธ์ระหว่างมนุษย์กับพระเจ้าและธรรมชาติ

เรื่องราวที่เป็นร้อยแก้วจะเรียกว่า อูเอเปเกร์

ชาวไอนุได้สืบทอดตำนานเทพเจ้าแห่งธรรมชาติและตำนานของวีรบุรุษด้วยการแสดงออกที่หลากหลายผ่านคำพูดปากต่อปากในภาษาไอนุซึ่งไม่มีภาษาเขียน ในช่วงไม่กี่ปีที่ผ่านมาเนื่องจากความเสื่อมถอยของภาษาไอนุและวัฒนธรรมไอนุ จำนวนผู้บรรยายวรรณกรรมปากเปล่ารวมถึงยูการ์ก็ค่อย ๆ ลดลง แต่ในยุคหลังมานี้ก็ได้มีความพยายามในการฟื้นฟูขึ้นมา โดยมีการฝึกสอนคนรุ่นใหม่มากขึ้น
# จักรยานลู่ชิงแชมป์โลก 2023
จักรยานลู่ชิงแชมป์โลก 2023  จัดขึ้นระหว่างวันที่ 3 ถึง 9 สิงหาคม ค.ศ. 2023 ที่ เซอร์ คริส ฮอย เวโลโดรม ในกลาสโกว์ สหราชอาณาจักร เป็นการแข่งขันชิงแชมป์โลกครั้งที่ 120 ของจักรยานลู่ชิงแชมป์โลก และการแข่งขันนี้เป็นส่วนหนึ่งของจักรยานชิงแชมป์โลก 2023

 ตารางเหรียญรางวัล 

 ผู้ได้รับเหรียญรางวัล 
 ประเภทชาย 
ไทม์ไทรอัล 1 กม.   เปอร์ซูตบุคคล   ทีมเปอร์ซูต นีกลัส ลาร์เซินคาร์ล-เฟรดเรก บีวอร์ตแลเซอ นอร์แมน เลทรัสมุส พีเดอร์เซินเฟรดเรก แมดเซิน ฟีลิปโป กันนาฟรันเชสโก ลามอนโจนาตัน มีลันมันลีโอ โมโรซีโมเน กอนซอนนี แอรอน เกทแคมป์เบลล์ สจวร์ตทอมัส เซ็กส์ตันนิก เคอร์โกซูสปรินต์   ทีมสปรินต์ โรย ฟัน แด็น แบร์กฮาร์รี ลัฟแร็ยเซินเจฟฟรีย์ โฮกลันด์ ลีห์ ฮอฟแมนแมททิว ริชาร์ดสันแมททิว เกลต์เซอร์ทอมัส คอร์นิช ฟลอรีย็อง กร็องโบเซบัสเตียง วีฌีแยร์รายัน เฮลาลคีริน    สแกรตช์   พอยส์เรซ   เอลิมิเนชันเรซ   แมดิสัน ยาน วิลเล็ม ฟัน สคิปยูริ ฮาฟิก โอลิเวอร์ วูดมาร์ก สจวร์ต  แอรอน เกทแคมป์เบลล์ สจวร์ต ออมเนียม   

 ประเภทหญิง 
ไทม์ไทรอัล 500 ม.  เปอร์ซูตบุคคล  ทีมเปอร์ซูตเคที อาร์ชิบอลด์เอลีนอร์ บาร์เกอร์โจซี ไนท์แอนนา มอร์ริสเมแกน บาร์เกอร์มิเคลา ดรัมมอนด์อัลลี วอลลัสตันเอมิลี เชียร์แมนไบรโอนี โบตา  มารียง โบราสวาล็องติน ฟอร์แต็งกลารา โกโปนีมารี เลอ เนตวิกตัวร์ แบร์โตสปรินต์    ทีมสปรินต์เพาลีเนอ กราบอชเอ็มมา ฮินเซอลีอา ฟรีดริช  ลอเรน เบลโซฟี เคปเวลล์เอ็มมา ฟีนูเคน กัว ยฺวี่ฟางเป้า ชานจฺวี๋ยฺเวี่ยน ลี่อิ่งคีริน   สแกรตช์  พอยส์เรซ    เอลิมิเนชันเรซ   แมดิสันนีอาห์ แอแวนส์เอลีนอร์ บาร์เกอร์ จอร์เจีย เบเกอร์อเล็กแซนดรา แมนลี วิกตัวร์ แบร์โตกลารา โกโปนี ออมเนียม    

ในช่องสีเทาเป็นรายการที่ไม่ได้ขึ้นในกีฬาโอลิมปิก
# ฮันเอี๋ยว
ฮันเอี๋ยว มีชื่อในภาษาจีนกลางว่า หาน เหยา  เป็นตัวละครในนวนิยายอิงประวัติศาสตร์จีนในศตวรรษที่ 14 เรื่องสามก๊ก เป็นบุตรชายคนที่ 2 ของฮันเต๊กและขุนพลของมณฑลเลียงจิ๋วแห่งรัฐวุยก๊กในยุคสามก๊ก ใช้ดาบเป็นอาวุธ(次子韓瑤見之，縱馬揮刀來戰。) สามก๊ก (ซานกั๋วเหยี่ยนอี้) ตอนที่ 92.

ฮันเอี๋ยวเป็นตัวละครสมมติในนวนิยายสามก๊ก ไม่ปรากฏชื่อในบันทึกทางประวัติศาสตร์อย่างเป็นทางการ

 ในนิยายสามก๊ก 
ฮันเอี๋ยวปรากฏเป็นตัวละครในนวนิยายสามก๊กตอนที่ 92 ตามความในนวนิยายสามก๊ก เมื่อจูกัดเหลียงอัครมหาเสนาบดีแห่งรัฐจ๊กก๊กนำทัพบุกขึ้นเหนือครั้งแรกในปี ค.ศ. 228 ฮันเต๊กนำกองกำลังชนเผ่าเสเกี๋ยง (西羌 ซีเชียง) หรือเกี๋ยงตะวันตกแปดหมื่นนายยกมาสนับสุนนแฮหัวหลิมแม่ทัพวุยก๊กในการรบกับจ๊กก๊ก ฮันเอี๋ยวและบุตรชายคนอื่นของฮันเต๊กอีก 3 คนคือฮันเอ๋ง (韓瑛 หาน อิง) ฮันเขง (韓瓊 หาน ฉฺยง) และฮันกี๋ (韓琪 หาน ฉี) ได้ติดตามฮันเต๊กผู้บิดามาร่วมรบด้วย

ฮันเต๊กและบุตรชายเข้ารบกับเตียวจูล่งขุนพลจ๊กก๊กที่เขาฮองเบงสัน (鳳鳴山 เฟิ่งหมิงชาน) ฮันเอ๋งบุตรชายคนโตของฮันเต๊กเป็นคนแรกที่เข้ารบตัวต่อตัวกับเตียวจูล่งและถูกแทงตกม้าเสียชีวิต ฮันเอี๋ยวจึงขับม้าถือดาบเข้ารบกับเตียวจูล่ง ฮันเอี๋ยวสู้เตียวจูล่งไม่ได้ ฮันเขงและฮันกี๋ก็เข้าช่วยรบ ฮันเอี๋ยวเงื้อดาบจะฟันเตียวจูล่ง แต่เตียวจูล่งหลบได้และจับเป็นฮันเอี๋ยวส่งให้ทหารในทัพ ภายหลังก็ให้มัดส่งตัวไปให้จูกัดเหลียง หลังจากนั้นก็ไม่มีการกล่าวถึงในฮันเอี๋ยวในนวนิยายสามก๊กอีกสามก๊ก (ซานกั๋วเหยี่ยนอี้) ตอนที่ 92. ความภายหลังในนวนิยายที่ว่า "ฮันเต๊กเห็นบุตรชายสี่คนต่างถูกฆ่าด้วยมือของเจ้า ยฺหวิน (趙雲)"(韓德見四子皆喪趙雲之手) สามก๊ก (ซานกั๋วเหยี่ยนอี้) ตอนที่ 92. แท้จริงแล้วเป็นความที่เขียนขัดแย้งกับเนื้อเรื่องเพราะฮันเอี๋ยวเพียงถูกจับเป็นไม่ได้ถูกสังหาร
# ฮันกี๋
ฮันกี๋ มีชื่อในภาษาจีนกลางว่า หาน ฉี  เป็นตัวละครในนวนิยายอิงประวัติศาสตร์จีนในศตวรรษที่ 14 เรื่องสามก๊ก เป็นบุตรชายคนที่ 4 ของฮันเต๊กและขุนพลของมณฑลเลียงจิ๋วแห่งรัฐวุยก๊กในยุคสามก๊ก ใช้ดาบคู่อาวุธ(四子韓琪，見二兄戰雲不下，也縱馬掄兩口日月刀而來，圍住趙雲。) สามก๊ก (ซานกั๋วเหยี่ยนอี้) ตอนที่ 92.

ฮันกี๋เป็นตัวละครสมมติในนวนิยายสามก๊ก ไม่ปรากฏชื่อในบันทึกทางประวัติศาสตร์อย่างเป็นทางการ

 ในนิยายสามก๊ก 
ฮันเขงปรากฏเป็นตัวละครในนวนิยายสามก๊กตอนที่ 92 ตามความในนวนิยายสามก๊ก เมื่อจูกัดเหลียงอัครมหาเสนาบดีแห่งรัฐจ๊กก๊กนำทัพบุกขึ้นเหนือครั้งแรกในปี ค.ศ. 228 ฮันเต๊กนำกองกำลังชนเผ่าเสเกี๋ยง (西羌 ซีเชียง) หรือเกี๋ยงตะวันตกแปดหมื่นนายยกมาสนับสุนนแฮหัวหลิมแม่ทัพวุยก๊กในการรบกับจ๊กก๊ก ฮันเขงและบุตรชายคนอื่นของฮันเต๊กอีก 3 คนคือฮันเอ๋ง (韓瑛 หาน อิง) ฮันเอี๋ยว (韓瑤 หาน เหยา) และฮันเขง (韓瓊 หาน ฉฺยง) ได้ติดตามฮันเต๊กผู้บิดามาร่วมรบด้วย

ฮันเต๊กและบุตรชายเข้ารบกับเตียวจูล่งขุนพลจ๊กก๊กที่เขาฮองเบงสัน (鳳鳴山 เฟิ่งหมิงชาน) ฮันเอ๋งบุตรชายคนโตของฮันเต๊กเป็นคนแรกที่เข้ารบตัวต่อตัวกับเตียวจูล่งและถูกแทงตกม้าเสียชีวิต ฮันเอี๋ยวบุตรชายคนรองจึงขับม้าถือดาบเข้ารบกับเตียวจูล่ง ฮันเอี๋ยวสู้เตียวจูล่งไม่ได้ ฮันเขงและฮันกี๋ก็เข้าช่วยรบ ฮันกี๋ถูกเตียวจูล่งแทงตกม้า รองขุนพลในทัพฮันเต๊ํกออกไปช่วยพาตัวฮันกี๋กลับเข้าในทัพได้ แต่ฮันกี๋ก็เสียชีวิตด้วยบาดแผลที่ถูกเตียวจูล่งแทงในเวลาต่อมาสามก๊ก (ซานกั๋วเหยี่ยนอี้) ตอนที่ 92.
# ฮันเขง
ฮันเขง มีชื่อในภาษาจีนกลางว่า หาน ฉฺยง  เป็นตัวละครในนวนิยายอิงประวัติศาสตร์จีนในศตวรรษที่ 14 เรื่องสามก๊ก เป็นบุตรชายคนที่ 3 ของฮันเต๊กและขุนพลของมณฑลเลียงจิ๋วแห่งรัฐวุยก๊กในยุคสามก๊ก ใช้ทวนฟางเทียนจี่ (方天戟) เป็นอาวุธ(三子韓瓊，急挺方天戟驟馬前來夾攻。) สามก๊ก (ซานกั๋วเหยี่ยนอี้) ตอนที่ 92.

ฮันเขงเป็นตัวละครสมมติในนวนิยายสามก๊ก ไม่ปรากฏชื่อในบันทึกทางประวัติศาสตร์อย่างเป็นทางการ

 ในนิยายสามก๊ก 
ฮันเขงปรากฏเป็นตัวละครในนวนิยายสามก๊กตอนที่ 92 ตามความในนวนิยายสามก๊ก เมื่อจูกัดเหลียงอัครมหาเสนาบดีแห่งรัฐจ๊กก๊กนำทัพบุกขึ้นเหนือครั้งแรกในปี ค.ศ. 228 ฮันเต๊กนำกองกำลังชนเผ่าเสเกี๋ยง (西羌 ซีเชียง) หรือเกี๋ยงตะวันตกแปดหมื่นนายยกมาสนับสุนนแฮหัวหลิมแม่ทัพวุยก๊กในการรบกับจ๊กก๊ก ฮันเขงและบุตรชายคนอื่นของฮันเต๊กอีก 3 คนคือฮันเอ๋ง (韓瑛 หาน อิง) ฮันเอี๋ยว (韓瑤 หาน เหยา) และฮันกี๋ (韓琪 หาน ฉี) ได้ติดตามฮันเต๊กผู้บิดามาร่วมรบด้วย

ฮันเต๊กและบุตรชายเข้ารบกับเตียวจูล่งขุนพลจ๊กก๊กที่เขาฮองเบงสัน (鳳鳴山 เฟิ่งหมิงชาน) ฮันเอ๋งบุตรชายคนโตของฮันเต๊กเป็นคนแรกที่เข้ารบตัวต่อตัวกับเตียวจูล่งและถูกแทงตกม้าเสียชีวิต ฮันเอี๋ยวบุตรชายคนรองจึงขับม้าถือดาบเข้ารบกับเตียวจูล่ง ฮันเอี๋ยวสู้เตียวจูล่งไม่ได้ ฮันเขงและฮันกี๋ก็เข้าช่วยรบ ฮันกี๋ถูกเตียวจูล่งแทงตกม้า รองขุนพลในทัพฮันเต๊ํกออกไปช่วยพาตัวฮันกี๋กลับเข้าในทัพ เตียวจูล่งขับม้าไล่ตามฮันกี๋ ฮันเขงจึงฉวยโอกาสนีั้ลอบยิงเกาทัณฑ์ใส่เตียวจูล่ง 3 ดอกติดต่อกัน แต่เตียวจูล่งใช้ทวนปัดลูกเกาทัณฑ์ได้และยิงเกาทัณฑ์กลับไปถูกหน้าผากฮันเขงเสียชีวิตสามก๊ก (ซานกั๋วเหยี่ยนอี้) ตอนที่ 92.
# อาเอโอยนากามุย
อาเอโอยนากามุย  หรือไอนูรักกูร์  หรือ โอกีกูร์มี  เป็นเทพเจ้าวีรบุรุษในตำนานพื้นบ้านของชาวไอนุ และเป็นเทพองค์แรกที่เกิดขึ้นมาบนโลก ซึ่งกล่าวกันว่าเป็นบรรพบุรุษของชาวไอนุ「オキクルミとは 」デジタル大辞泉の解説より。コトバンク、2018年8月8日閲覧。

ชื่อ "อาเอโอยนากามุย" มีความหมายว่า "กามุย (พระเจ้า) ที่ (พวกเรา) เล่าขาน" ส่วนชื่อ "ไอนูรักกูร์" มีความหมายว่า "เทพเจ้าที่มีลักษณะเหมือนมนุษย์" เนื่องจากที่มาของสิ่งของหลายอย่างที่สนับสนุนชีวิตประจำวันของผู้คนได้รับการบอกเล่าผ่านตำนาน จึงมีบทบาทเป็นวีรบุรุษทางวัฒนธรรมในตำนานไอนุ
# เผย์ ซฺวี่
เผย์ ซฺวี่  เป็นตัวละครในนวนิยายอิงประวัติศาสตร์จีนในศตวรรษที่ 14 เรื่องสามก๊ก (三国演义 ซานกั๋วเหยี่ยนอี้) เป็นนายทหารของรัฐจ๊กก๊กในยุคสามก๊กของจีน

เผย์ ซฺวี่เป็นตัวละครสมมติในนวนิยายสามก๊ก ไม่ปรากฏชื่อในบันทึกทางประวัติศาสตร์อย่างเป็นทางการ

 ในนิยายสามก๊ก 
เผย์ ซฺวี่ปรากฏเป็นตัวละครในนวนิยายสามก๊กตอนที่ 92 ตามความในนวนิยายสามก๊ก เมื่อจูกัดเหลียงอัครมหาเสนาบดีแห่งรัฐจ๊กก๊กนำทัพบุกขึ้นเหนือครั้งแรกในปี ค.ศ. 228 และเข้าล้อมเมืองลำอั๋น (南安 หนานอาน; อยู่บริเวณอำเภอหล่งซี มณฑลกานซู่ในปัจจุบัน) หลายวันแต่ตีเมืองไม่ได้ จูกัดเหลียงจึงส่งเผย์ ซฺวี่ไปพบซุยเหลียงเจ้าเมืองฮันเต๋ง (安定 อานติ้ง; อยู่บริเวณอำเภอเจิ้นยฺเหวียน มณฑลกานซู่ในปัจจุบัน) เผย์ ซฺวี่อ้างตนเป็นทหารคนสนิทของแฮหัวหลิมมาขอให้ซุยเหลียงไปช่วยเมืองลำอั๋นเพื่อลวงให้ซุยเหลียงออกจากเมืองฮันเต๋ง จากนั้นกองกำลังของจ๊กก๊กที่ซุ่มไว้นำโดยอุยเอี๋ยนก็ฉวยโอกาสเข้ายึดเมืองฮันเต๋ง เผย์ ซฺวี่เดินทางต่อไปเข้าพบม้าจุ้นเจ้าเมืองเทียนซุย (天水 เทียนฉุ่ย; อยู่บริเวณนครเทียนฉุ่ย มณฑลกานซู่ในปัจจุบัน) เพื่อลวงให้ม้าจุ้นยกออกจากเมืองเทียนซุยไปช่วยเมืองลำอั๋นเช่นกัน แต่เกียงอุยมองออกว่าเป็นแผนลวง และเสนอแผนซ้อนกลให้กับม้าจุ้นจนสามารถเอาชนะกองกำลังของจ๊กก๊กนำโดยเตียวจูล่งที่ซุ่มรอชิงเมืองเทียนซุยได้สามก๊ก (ซานกั๋วเหยี่ยนอี้) ตอนที่ 92.
# อีตาโอมาจิป
thumb|300x300px| อีตาโอมาจิปจัดแสดงที่พิพิธภัณฑ์ฮกไกโด
อีตาโอมาจิป  เป็นเรือที่ชาวไอนุสร้างขึ้นและใช้สำหรับการเดินเรือアイヌ民俗誌 上巻 P.432

คำว่า "อีตาโอมาจิป" มาจาก คำว่า "อีตา" (ita) แปลว่า "แผ่นกระดาน" , "โอมา" (oma) แปลว่า "มี" และ "จิป" (cip) แปลว่า "เรือ" ดังนั้นจึงรวมแล้วหมายถึง "เรือที่มีแผ่นกระดาน" (อนึ่งคำว่า "อีตา" เป็นคำยืมจากคำว่า 板 ในภาษาญี่ปุ่นอีกที)

เรือชนิดนี้สร้างขึ้นโดยการเจาะต้นไม้ใหญ่ เช่น คัตสึระ หรือ ฮาริงิริ และเพิ่มขนาดโดยติดแผ่นด้านข้าง โดยทั่วไปแล้วใช้แล่นเพื่อเดินทางในน่านน้ำภายในประเทศ เช่นในแม่น้ำและทะเลสาบเพื่อทำการค้า เรือที่สร้างด้วยเทคนิคนี้ไม่เป็นที่รู้จักนอกภูมิภาคไอนุในญี่ปุ่น
# สเฟียร์แอตเดอะเวเนเชียนรีสอร์ท
สเฟียร์แอตเดอะเวเนเชียนรีสอร์ท  ซึ่งก่อนหน้านี้มีชื่อว่า MSG Sphere เป็นอาคารทรงกลมสำหรับจัดแสดงดนตรีและความบันเทิง ตั้งอยู่ในพาราไดซ์ รัฐเนวาดา สหรัฐ ใกล้กับลาสเวกัสสตริป และอยู่ทางตะวันออกของเวเนเชียนรีสอร์ท โครงการนี้ได้รับการประกาศโดยบริษัทเมดิสันสแควร์การ์เดนในปี ค.ศ. 2018 และสร้างขึ้นตั้งแต่ปี ค.ศ. 2019 ถึง 2023 ประกอบด้วยหอประชุมขนาด 18,600 ที่นั่ง มีจุดขายทางการตลาดด้วยความสามารถด้านวิดีโอและเสียงที่สมจริง ซึ่งรวมถึงหน้าจอ LED ภายในแบบวิจิตร ความละเอียด 16K, ลำโพงที่มีเทคโนโลยีบีมฟอร์มมิ่งและเทคโนโลยีสังเคราะห์สนามคลื่นและเอฟเฟกต์ทางกายภาพ 4 มิติ ภายนอกอาคารยังมีจอแสดงผล LED ขนาด 580,000 ตารางฟุต (54,000 ตร.ม.)

โครงการนี้ได้รับการประกาศในปี ค.ศ. 2018 และดำเนินการก่อสร้างในปีถัดไป กำหนดการเริ่มแรกจะเปิดในปี ค.ศ. 2021 แต่การก่อสร้างถูกระงับในเดือนเมษายน ค.ศ. 2020 เนื่องจากการหยุดชะงักในห่วงโซ่อุปทานของโครงการที่เกิดจากการระบาดใหญ่ของโควิด-19 การก่อสร้างกลับมาดำเนินการอีกครั้งในปีนั้น สถานที่จัดกิจกรรมมีขนาดสูง 366 ฟุต (112 เมตร) และกว้าง 516 ฟุต (157 เมตร) ณ จุดที่กว้างที่สุด มีกำหนดจะเปิดในวันที่ 29 กันยายน ค.ศ. 2023 โดยการแสดงของ U2 โชว์ลำดับที่ 25 ชื่อว่า U2:UV Achtung Baby Live at Sphere
# ชุดตัวอักษรเดนมาร์กและนอร์เวย์
ชุดตัวอักษรเดนมาร์กและชุดตัวอักษรนอร์เวย์เรียกรวมกันว่า ชุดตัวอักษรเดนมาร์ก-นอร์เวย์ เป็นชุดของอักษรละตินรูปแบบหนึ่งที่ใช้สำหรับเขียนภาษาเดนมาร์กและภาษานอร์เวย์ ประกอบด้วยตัวอักษร 29 ตัวตั้งแต่ ค.ศ. 1917 (นอร์เวย์) และ ค.ศ. 1948 (เดนมาร์ก)
ตัวนำABCDEFGHIJKLMNOPQRSTUVWXYZÆØÅตัวตามabcdefghijklmnopqrstuvwxyzæøå
ตัวอักษร c, q, w, x และ z ไม่ใช้ในการสะกดคำที่มีอยู่แต่เดิมในภาษาทั้งสอง

 การอ่านออกเสียง 
thumb| ตัวอักษรเดนมาร์กอ่านโดยชาวเดนมาร์ก
thumb| ตัวอักษรนอร์เวย์อ่านโดยชาวนอร์เวย์
อักษรลำดับชื่อในภาษาเดนมาร์กชื่อในภาษานอร์เวย์Aa1Bb2Cc3Dd4Ee5Ff6Gg7Hh8Ii9Jj10 or Kk11Ll12Mm13Nn14Oo15Pp16Qq17Rr18Ss19Tt20Uu21Vv22Ww23Xx24Yy25Zz26Ææ27Øø28Åå29

นอกจากนี้ ภาษานอร์เวย์ยังใช้เครื่องหมายซิดิลลา แต่ใช้เฉพาะกับ  ในคำยืมเท่านั้น โดยเป็นตัวบ่งชี้ว่า  ในคำยืมนั้นออกเสียงเหมือน  เช่น
# ประธานาธิบดีเซาตูแมอีปริงซีป
ประธานาธิบดีเซาตูแมอีปริงซีป  เป็นประมุขแห่งรัฐของประเทศเซาตูแมอีปริงซีป ผู้ดำรงตำแหน่งคนปัจจุบัน คือ การ์ลุช วีลา นอวา ตั้งแต่วันที่ 2 ตุลาคม ค.ศ. 2021

 ประวัติ 
ประธานาธิบดีเซาตูเมและปรินซิปีมีบทบาทสำคัญในประวัติศาสตร์การเมืองของประเทศ ซึ่งเป็นประเทศเกาะเล็ก ๆ ตั้งอยู่ในอ่าวกินีของแอฟริกากลาง ประเทศได้รับเอกราชจากโปรตุเกสเมื่อวันที่ 12 กรกฎาคม ค.ศ. 1975 โดยมี Manuel Pinto da Costa จากพรรค MLSTP (Movimento de Libertação de São Tomé e Príncipe) เป็นประธานาธิบดีคนแรกของประเทศEncyclopaedia Britannica, "São Tomé and Príncipe," [britannica.com](https://www.britannica.com/place/Sao-Tome-and-Principe), Accessed 22/04/2025. ในช่วงแรกของการปกครอง ประเทศได้ปฏิบัติตามรูปแบบสังคมนิยมตามแบบของยุโรปตะวันออก ซึ่งนำไปสู่ภาวะเศรษฐกิจตกต่ำและความไม่พอใจของประชาชนCummings, S., *The African States: Continuity and Change* (New York: HarperCollins, 1992), Accessed 22/04/2025. ต่อมาในปี 1990 จึงได้มีการจัดตั้งประชาธิปไตยหลายพรรคGlobalSecurity.org, "São Tomé and Príncipe - History and Politics," [globalsecurity.org](https://www.globalsecurity.org/military/world/war/stp-history.htm), Accessed 22/04/2025.

 การดำรงตำแหน่ง 
ณ ค.ศ. 2021 มีการจำกัดวาระการดำรงตำแหน่งของประธานาธิบดีไว้ 2 สมัยในรัฐธรรมนูญเซาตูแมอีปริงซีป ประธานาธิบดีคนแรกที่ถูกจำกัดวาระ คือ มีแกล ตรูวูวาดา ในปี 2001

 สวัสดิการ 
ทำเนียบประธานาธิบดีเซาตูแมอีปริงซีปเป็นที่พำนักอย่างเป็นทางการของประธานาธิบดีเซาตูแมอีปริงซีป ตั้งอยู่ ณ เซาตูแม เป็นอาคารสถาปัตยกรรมแบบอาณานิคมโปรตุเกส สร้างขึ้นในคริสต์ศตวรรษที่ 19 เดิมทีเป็นที่พำนักของผู้ว่าการเซาตูแมอีปริงซีปของโปรตุเกส จนกระทั่งประเทศได้รับเอกราชในปี 1975